internet vaartha 157 Views
హైదరాబాద్‌ : టర్నోవర్‌పరంగా మదర్‌డెయిరీ వచ్చే ఆర్థిక సంవత్సరం ముగిసేనాటికి రూ.10వేల కోట్ల టర్నోవర్‌కు చేరేలక్ష్యంతో విస్తరణ చేపట్టింది. ప్రస్తుతం రూ.8500 కోట్ల టర్నోవర్‌ను వచ్చేఏడాది చివరికి అధిగమించగలమని బిజినెస్‌హెడ్‌ సందీప్‌ ఘోష్‌ వెల్లడించారు. గురువారం హైదరాబాద్‌ మార్కెట్‌కు కంపెనీ ఆవుపాల విక్రయాలను లాంఛనంగా ప్రారంభించారు. మొత్తం టర్నోవర్‌లో 75శాతం రాబడులు పాలు, పాల ఉత్పత్తులనుంచే వస్తా యని, మిగిలిన మొత్తం వంటనూనెలు, కూరగయాలు ఇతర పాల ఉత్పత్తుల నుంచి అందుతాయన్నారు. హైదరాబాద్‌లో పరిచయధరగా 500 ఎంఎల్‌ధరను రూ.20గా నిర్ణయించామన్నారు. నగరంలోని మొత్తం 5వలకుపైగా ఉన్న రిటైల్‌ ఔట్‌లెట్లలో ఈ పాలు లభిస్తాయన్నారు. కొత్తగా విడుదల చేసిన ఆవు పాలు 3.5శాతం కొవ్వుతో ఉంటాయని, మొత్తం 20 లక్షల లీటర్ల పాలమార్కెట్‌లో 75వేల లీటర్లు ఆవుపాల మార్కెట్‌ డిమాండ్‌ఉందని సందీప్‌ఘోష్‌ వివరించారు. ప్రస్తుతం 40 లక్షల లీటర్ల ఉన్న కంపెనీ సామర్ధ్యం మరో ఏడు లక్షల లీటర్లు పెరుగుతుందన్నారు. నెలరోజుల క్రితమే ఢిల్లీ మార్కెట్‌కు విడుదల చేస్తామని మంచి స్పందన ఉందన్నారు. తెలంగాణ మార్కెట్‌ తమకు ఎంతో కీలకమైన మార్కెట్‌ అన్నారు. ఇప్పటికే తమ పాలు పాల ఉత్పత్తులు ఇక్కడ అమ్ముడు పోతున్నాయన్నారు. రానున్న రోజుల్లో ఆంధ్రప్రదేశ్‌ మార్కెట్‌లో కూడా విస్తరించగలమని సందీప్‌ వివరించారు. తమ డైయిరీ అందిస్తున్న ఆవుపాలు రెండు నుంచి ఏడేళ్ల మధ్యవయసున్న చిన్నపిల్లలకు ఎంతో ప్రయోజనకరమన్నారు. పూర్తి వెన్నతో కూడిన పాలు, టోన్డ్‌ మిల్క్‌, డబుల్‌టోన్డ్‌ పాలను కూడా దేశవ్యాప్తంగా అందిస్తున్నట్లు వివరిం చారు. మదర్‌డైయిరీ ప్రతినిధి అభిజిత్‌ పోద్దార్‌ కూడా కంపెనీ మార్కెట్‌ నెట్‌వర్క్‌ను వివరించారు.